Ξενοφών Μουσάς, Έλληνας Αστρονόμος
Ο Ξενοφών Μουσάς (Xenophon Moussas) είναι αστρονόμος, καθηγητής Φυσικής του Διαστήματος στο Πανεπιστήμιο Αθηνών και ένας από τους πρωταγωνιστές της μελέτης του αρχαιότερου υπολογιστή, του Μηχανισμού των Αντικυθήρων.

Σταδιοδρομία
------------

Έχει διατελέσει senior visiting research fellow στο Imperial College επί τρεις μήνες κατ' έτος για είκοσι έτη, καθηγητής στο Πανεπιστήμιο του Μεξικού, Διευθυντής Εργαστηρίου Αστροφυσικής, Διευθυντής του Αστεροσκοπείου του Πανεπιστημίου Αθηνών, Αντιπρόεδρος του Τμήματος Φυσικής και Διευθυντής του Τομέα Αστροφυσικής του Πανεπιστημίου Αθηνών. Υπήρξε επίσης επισκέπτης καθηγητής στο Εθνικό Αυτόνομο Πανεπιστήμιο του Μεξικού, επισκέπτης ερευνητής στο Αστεροσκοπείο του Παρισιού και επισκέπτης ερευνητής το Ινστιτούτο Μαξ Πλανκ για το Ηλιακό Σύστημα στη Γερμανία. Είναι μέλος του Δ.Σ. της Ένωσης Ελλήνων Φυσικών και της Διεθνούς Αστρονομικής Ένωσης (IAU).

Επιστημονικό και συγγραφικό έργο
--------------------------------

Έχει δημοσιεύσει 120 άρθρα σε διεθνή επιστημονικά περιοδικά με κριτές, 200 σε διεθνή συνέδρια και 50 σε Ελληνικά περιοδικά. Είναι συγγραφέας όλων των αστρονομικών λημμάτων της Εκπαιδευτικής Εγκυκλοπαίδειας της Εκδοτικής Αθηνών. Έχει πραγματοποιήσει 700 ομιλίες και δεκάδες εκθέσεις για τον μηχανισμό των Αντικυθήρων σε 15 γλώσσες σε όλο τον Κόσμο, στη NASA, στην UNESCO, σε μουσεία, σχολεία, πανεπιστήμια και πλανητάρια. Έχει επιβλέψει 40 διδακτορικές διατριβές στο Πανεπιστήμιο Αθηνών, στο Observatoire de Paris, στο Imperial College, στα Πανεπιστήμια της Αλεξάνδρειας και του Καΐρου, καθώς και στο Max Planck Sonnensystem. Το πεδίο της επιστημονικής του έρευνας εκτείνεται στη Διαστημική Φυσική, στον Ήλιο, στους Πλανήτες, στους Δορυφόρους, στο Μηχανισμό των Αντικυθήρων, στην Ιστορία της Αστρονομίας και στη Φιλοσοφία των Επιστημών. Συμμετέχει σε πολλά διαστημικά πειράματα της NASA και του ESA. Είναι συγγραφέας 5 βιβλίων, εκ των οποίων το ένα έχει εκδοθεί στην Ρωσική και τα υπόλοιπα είναι υπό έκδοση στην Γαλλική, Βουλγαρική και Αλβανική γλώσσα.

Διακρίσεις
----------

* Βραβείο της NASA
* Βραβείο Αμερικανικής Εταιρείας Γεωφυσικής
* Επίτιμος διδάκτωρ Διεθνούς Ακαδημίας Παιδείας και Επιστημών Ουκρανίας.

Εργογραφία
----------

* Μηχανισμός των Αντικυθήρων, ΠΙΝΑΞ, Εκδόσεις Ελληνική Φυσική Εταιρεία, Αθήνα, 2011, 2012 (2η έκδοση)
* Μηχανισμός των Αντικυθήρων, Κ. Δ. Μουσάς, Νομός Αττικής, 2013.

* Μηχανισμός των Αντικυθήρων, ο αρχαιότερος υπολογιστής και μηχανικός Κόσμος, Canto Mediterraneo, 2018.
* Ο Μηχανισμός των Αντικυθήρων «Πίναξ». Το πρώτο μηχανικό σύμπαν. Ο παλαιότερος υπολογιστής και αστρονομικό όργανο (υπό έκδοση).
* Ο Μηχανισμός των Αντικυθήρων (στα βουλγαρικά, υπό έκδοση).
* Mekanizmit Antikythera, (στα αλβανικά, υπό έκδοση).

Εξωτερικοί σύνδεσμοι
--------------------

https://www.youtube.com/@Fryktories-Web-TV/search?query=ξενοφών

https://www.youtube.com/results?search\_query=ξενοφών+Μουσας

Παραπομπές
----------

1. ↑  «Ξενοφών Μουσάς - H.I.C.D». Ανακτήθηκε στις 4 Οκτωβρίου 2023.
2. ↑  KYROPOULOS, LENA (14 Ιουνίου 2020). «Καθηγητής Ξενοφώντας Μουσάς: Πρεσβευτής του πολιτισμού με το Μηχανισμό των Αντικυθήρων». *PEOPLENEWS.GR*. Ανακτήθηκε στις 4 Οκτωβρίου 2023.
3. ↑  Παπαγρηγορίου, Στέλιος (16 Ιουλίου 2023). «Ξενοφών Μουσάς: Ο Μηχανισμός των Αντικυθήρων ήταν η τεχνητή νοημοσύνη των αρχαίων». *CNN.gr*. Ανακτήθηκε στις 4 Οκτωβρίου 2023.
4. ↑  «Ξενοφών Διον. Μουσάς». *In Deep Analysis*. 14 Ιουνίου 2021. Ανακτήθηκε στις 4 Οκτωβρίου 2023.
5. ↑  «Ένωση Ελλήνων Φυσικών | Content». *eef.gr*. Ανακτήθηκε στις 4 Οκτωβρίου 2023.
6. ↑  «International Astronomical Union | IAU». *www.iau.org*. Ανακτήθηκε στις 4 Οκτωβρίου 2023.
7. ↑  Moussas, Xenophon; Bampasidis, Georgios; Bitsakis, Yanis; Tassios, Theodosios; Anastasiou, Magdalini; Efstathiou, Kyriakos; Fasoulopoulos, Georgios; Kioleoglou, Isidoros *και άλλοι*. (2009-01). «The gears of the Antikythera Mechanism: an educational pathfinder to the solar system» (στα αγγλικά). *Proceedings of the International Astronomical Union* **5** (S260): E1. doi:10.1017/S1743921311003218. ISSN 1743-9221. .
8. ↑  «NASA/ADS». *ui.adsabs.harvard.edu*. Ανακτήθηκε στις 4 Οκτωβρίου 2023.
9. ↑  «Saison 2013-2014 - LESIA - Observatoire de Paris». *lesia.obspm.fr*. Ανακτήθηκε στις 4 Οκτωβρίου 2023.
10. ↑  «Ξενοφών Μουσάς - H.I.C.D». Ανακτήθηκε στις 4 Οκτωβρίου 2023.
11. ↑  «Παρουσίαση του Βιβλίου «Ο Μηχανισμός των Αντικυθήρων» του καθηγητή Ξενοφώντα Δ. Μουσά Και εγκαίνια της έκθεσης «Ο Μηχανισμός των Αντικυθήρων και η ιστορία της Ελληνικής Αστρονομίας» στο Ίδρυμα Ευγενίδου». *www.eef.edu.gr*. Ανακτήθηκε στις 4 Οκτωβρίου 2023.
12. ↑  «ΠΡΟΣΩΠΟ – Βιβλιοnet» (στα Αγγλικά). Ανακτήθηκε στις 4 Οκτωβρίου 2023.